**FIS Svjetski kup u skijaškim skokovima** je natjecanje koje se održava svake godine od sezone 1979./80. pod FIS-om kao krovnom organizacijom.

U svakoj se sezoni održi oko više-manje 25 natjecanja (zavisno o vremenskim uvjetima jer neka se natjecanja otkazuju radi vjetra), obično vikendom. Skakači prvo skaču kvalifikacijske runde, kojih su u ranijim godinama bili pošteđeni najbolja desetorica u ukupnom poretku Svjetskog kupa, zadnjih sezona svi se moraju kvalificirati. Prva pedesetorica iz kvalifikacija stječu pravo nastupa u prvoj seriji. U drugu seriju plasiraju se prva tridesetorica. Skakač za pobjedu dobije 100 bodova, drugoplasirani 80, trećeplasirani 60 i redom do tridesetog, koji osvaja 1 bod. U sklopu Svjetskog kupa boduje se Turneja četiri skakaonice i Svjetski kup u skijaškim letovima. Od sezone 2011./12. uvedeno je natjecanje za žene. Princip natjecanja kod žena je isti osim što četrdeset najboljih iz kvalifikacija stječe pravo nastupa u prvoj seriji.

Najviše pobjeda u Svjetskom kupu ima Austrijanac Gregor Schlierenzauer (53), a njegov zemljak Stefan Kraft ima najviše pobjedničkih postolja (118). Najuspješniji skakač u povijesti s 4 osvojena Svjetska kupa i jednim drugim mjestom je Finac Matti Nykänen.

Najuspješnija skakačica je Japanka Sara Takanaši, ona ima najviše osvojenih Svjetskih kupova (4), najviše pobjeda (63) i najviše podija (116).

Pobjednici Svjetskog kupa
-------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Muškarci

| Sezona | Pobjednik | Kup nacija |
| --- | --- | --- |
| 1979./80. | Austrija Hubert Neuper |  Austrija |
| 1980./81. | Austrija Armin Kogler |  Austrija |
| 1981./82. | Austrija Armin Kogler |  Austrija |
| 1982./83. | Finska Matti Nykänen |  Norveška |
| 1983./84. | Istočna Njemačka Jens Weißflog |  Finska |
| 1984./85. | Finska Matti Nykänen |  Finska |
| 1985./86. | Finska Matti Nykänen |  Austrija |
| 1986./87. | Norveška Vegard Opaas |  Norveška |
| 1987./88. | Finska Matti Nykänen |  Finska |
| 1988./89. | Švedska Jan Boklöv |  Norveška |
| 1989./90. | Finska Ari-Pekka Nikkola |  Austrija |
| 1990./91. | Austrija Andreas Felder |  Austrija |
| 1991./92. | Finska Toni Nieminen |  Austrija |
| 1992./93. | Austrija Andreas Goldberger |  Austrija |
| 1993./94. | Norveška Espen Bredesen |  Norveška |
| 1994./95. | Austrija Andreas Goldberger |  Finska |
| 1995./96. | Austrija Andreas Goldberger |  Finska |
| 1996./97. | Slovenija Primož Peterka |  Japan |
| 1997./98. | Slovenija Primož Peterka |  Japan |
| 1998./99. | Njemačka Martin Schmitt |  Japan |
| 1999./00. | Njemačka Martin Schmitt |  Finska |
| 2000./01. | Poljska Adam Małysz |  Finska |
| 2001./02. | Poljska Adam Małysz |  Njemačka |
| 2002./03. | Poljska Adam Małysz |  Austrija |
| 2003./04. | Finska Janne Ahonen |  Norveška |
| 2004./05. | Finska Janne Ahonen |  Austrija |
| 2005./06. | Češka Jakub Janda |  Austrija |
| 2006./07. | Poljska Adam Małysz |  Austrija |
| 2007./08. | Austrija Thomas Morgenstern |  Austrija |
| 2008./09. | Austrija Gregor Schlierenzauer |  Austrija |
| 2009./10. | Švicarska Simon Ammann |  Austrija |
| 2010./11. | Austrija Thomas Morgenstern |  Austrija |
| 2011./12. | Norveška Anders Bardal |  Austrija |
| 2012./13. | Austrija Gregor Schlierenzauer |  Norveška |
| 2013./14. | Poljska Kamil Stoch |  Austrija |
| 2014./15. | Njemačka Severin Freund |  Njemačka |
| 2015./16. | Slovenija Peter Prevc |  Norveška |
| 2016./17. | Austrija Stefan Kraft |  Poljska |
| 2017./18. | Poljska Kamil Stoch |  Norveška |
| 2018./19. | Japan Rjoju Kobajaši |  Poljska |
| 2019./20. | Austrija Stefan Kraft |  Njemačka |
| 2020./21. | Norveška Halvor Egner Granerud |  Norveška |
| 2021./22. | Japan Rjoju Kobajaši |  Austrija |
| 2022./23. | Norveška Halvor Egner Granerud |  Austrija |
| 2023./24. | Austrija Stefan Kraft |  Austrija |

 | Žene

| Sezona | Pobjednica | Kup nacija |
| --- | --- | --- |
| 2011./12. | Sjedinjene Američke Države Sarah Hendrickson |  SAD |
| 2012./13. | Japan Sara Takanaši |  SAD |
| 2013./14. | Japan Sara Takanaši |  Japan |
| 2014./15. | Austrija Daniela Iraschko-Stolz |  Austrija |
| 2015./16. | Japan Sara Takanaši |  Austrija |
| 2016./17. | Japan Sara Takanaši |  Japan |
| 2017./18. | Norveška Maren Lundby |  Njemačka |
| 2018./19. | Norveška Maren Lundby |  Njemačka |
| 2019./20. | Norveška Maren Lundby |  Austrija |
| 2020./21. | Slovenija Nika Križnar |  Austrija |
| 2021./22. | Austrija Marita Kramer |  Slovenija |
| 2022./23. | Austrija Eva Pinkelnig |  Austrija |
| 2023./24. | Slovenija Nika Prevc |  Austrija |

 |

Turneja četiri skakaonice
-------------------------

*Glavni članak: Turneja četiri skakaonice*
Novogodišnja turneja četiri skakaonice, u sklopu Svjetskog kupa, održava se od 30. prosinca do 6. siječnja u Oberstdorfu, Garmisch-Partenkirchenu, Innsbrucku i Bischofshofenu. Skakač koji zbirno osvoji najviše bodova na te četiri skakaonice ukupni je pobjednik turneje. Najviše ukupnih pobjeda na turneji ima Janne Ahonen (5).

Svjetski kup u skijaškim letovima
---------------------------------

*Glavni članak: Svjetski kup u skijaškim letovima*
Svjetski kup u skijaškim letovima obično se održava u završnici svake sezone. Skakač koji zbirno osvoji najviše bodova na određenim letaonicama ukupni je pobjednik Kupa u skijaškim letovima. Austrijanac Gregor Schlierenzauer ima najviše titula (3) i jedno drugo i treće mjesto, te najviše pobjeda (14), njegov zemljak Stefan Kraft ima najviše pobjedničkih postolja (21).